บลจ.บัวหลวง จ่อปันผล 3 กองทุนกำหนดจ่ายพร้อมกัน 13 ธ.ค.นี้
บลจ.บัวหลวง จ่อปันผล 3 กองทุน กำหนดจ่ายพร้อมกัน 13 ธ.ค.นี้
18 พ.ย. 2559

นายสุทธิพงศ์ พัวพันธ์ประเสริฐ Deputy Managing Director, Head of Real Estate &amp; Infrastructure Investment บริษัทหลักทรัพย์จัดการกองทุนรวม บัวหลวง จำกัด หรือ บลจ.บัวหลวง เปิดเผยว่า บริษัทประกาศจ่ายเงินปันผลให้กับผู้ถือหน่วยลงทุนพร้อมกัน 3 กองทุน โดยจะเครื่องหมาย XD วันที่ 23 พฤศจิกายน 2559 ปิดสมุดทะเบียนพักการโอนหน่วยลงทุนวันที่ 28 พฤศจิกายน 2559 และวันจ่ายเงินปันผล วันที่ 13 ธันวาคม 2559 ดังนี้
1.กองทุน FUTUREPF ประกาศจ่ายเงินปันผลครั้งที่ 40 จากผลการดำเนินงานวันที่ 1 กรกฎาคม 2559 ถึงวันที่ 30 กันยายน 2559 ในอัตราหน่วยลงทุนละ 0.341 บาท รวมเป็นเงินปันผลที่จ่ายแล้วถึงครั้งนี้ เป็นเงินทั้งสิ้น 11.236 บาท
2.กองทุน TFUND ประกาศจ่ายเงินปันผลครั้งที่ 45 จากกำไรสะสมและผลการดำเนินงานวันที่ 1 กรกฎาคม 2559 ถึงวันที่ 30 กันยายน 2559 ในอัตราหน่วยลงทุนละ 0.16 บาท รวมเป็นเงินปันผลที่จ่ายแล้วถึงครั้งนี้ เป็นเงินทั้งสิ้น 8.42 บาท
3.กองทุน TLOGIS ประกาศจ่ายเงินปันผลครั้งที่ 27 จากกำไรสะสมและผลการดำเนินงานวันที่ 1 กรกฎาคม 2559 ถึงวันที่ 30 กันยายน 2559 ในอัตราหน่วยลงทุนละ 0.165 บาท รวมเป็นเงินปันผลที่จ่ายแล้วถึงครั้งนี้ เป็นเงินทั้งสิ้น 5.3705 บาท